《满江红·细读箕畴》
宋代·佚名

细读箕畴，洛书字、六旬有五。试屈指、我公今岁，恰符其数。五福备全几坎九，既言一寿还称富。乃今知、好德与康宁，皆由天与。记当日，崧生甫。喜今夕，逢初度。看儿孙鼎盛，贺宾旁午。炉暖博山腾麝馥，杯擎琥珀斟香醑。问千秋千岁与谁同，西王母。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。